Diari Oficial de la Generalitat Valenciana


Sumari del DOGV 7614, del 14-09-2015 (2015/7439)

RESOLUCIÓ de 2 de setembre de 2015, del conseller d'Educació, Investigació, Cultura i Esport, per la qual modifica l'autorització per canvi en el cicle, etapa o nivell educatiu per al qual va ser autoritzat el centre privat de Formació Professional Capitol de València.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7614

Data del DOGV
:   14-09-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/7439


Data del document
:   02-09-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * València
    * centre d'ensenyament

RESOLUCIÓ de 2 de setembre de 2015, del conseller d'Educació, Investigació, Cultura i Esport, per la qual modifica l'autorització per canvi en el cicle, etapa o nivell educatiu per al qual va ser autoritzat el centre privat de Formació Professional Capitol de València. [2015/7439]  
L'expedient ha sigut iniciat a instàncies del representant de la titularitat del centre privat de Formació Professional Capitol de València, número de codi 58850395, que sol·licita l'autorització de la Formació Professional Bàsica, la supressió del cicle formatiu de grau superior d'Administració i Finances i l'autorització del cicle formatiu de grau superior de Màrqueting i Publicitat.  
Vist l'informe favorable de la Direcció General de Centres i Personal Docent, de 3 de juliol de 2015, respecte a l'adequació de les instal·lacions proposades, pel que fa a espais educatius.  
Vista la proposta favorable de la direcció territorial competent en matèria educativa, que inclou l'informe favorable de la Unitat Tècnica de Construccions respecte a les instal·lacions, de conformitat amb la normativa aplicable.  
Vist el compromís de la titularitat del centre de presentar la relació del professorat i les titulacions respectives abans de l'inici del curs escolar, de conformitat amb la legislació aplicable.  
Vista la Llei Orgànica 8/1985, de 3 de juliol (BOE 04.07.1985), reguladora del dret a l'educació; la Llei Orgànica 2/2006, de 3 de maig (BOE 04.05.2006), d'Educació, modificada per la Llei Orgànica 8/2013, de 9 de desembre (BOE 10.12.2013), per a la millora de la qualitat educativa; el Reial Decret 132/2010, de 12 de febrer (BOE 12.03.2010), pel qual s'estableixen els requisits mínims dels centres que impartisquen les ensenyances del segon cicle de l'Educació Infantil, l'Educació Primària i l'Educació Secundària; el Reial Decret 1147/2011, de 29 de juliol (BOE 30.07.2011), pel qual s'estableix l'ordenació general de la Formació Professional del sistema educatiu; el Reial Decret 777/1998, de 30 d'abril (BOE 08.05.1998), pel qual es desenvolupen determinats aspectes de l'ordenació de la formació professional en l'àmbit del sistema educatiu, pel que fa al seu annex V; el Reial Decret 1571/2011, de 4 de novembre (BOE 13.12.2011), pel qual s'estableix el títol de Tècnic Superior en Màrqueting i Publicitat i se'n fixen les ensenyances mínimes; el Reial Decret 127/2014, de 28 de febrer (BOE 05.03.2014), pel qual es regulen aspectes específics de la Formació Professional Bàsica de les ensenyances de Formació Professional del sistema educatiu, s'aproven catorze títols professionals bàsics, es fixen els seus currículums bàsics; i el Reial Decret 332/1992, de 3 d'abril (BOE 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer (BOE 12.03.2010).  
  
Vista la proposta del director general de Centres i Personal Docent de data 25 d'agost de 2015, de conformitat amb aquesta; en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut del Decret 7/2015, de 29 de juny, del president de la Generalitat, pel qual determina les conselleries en què s'organitza l'Administració de la Generalitat, i del Decret 8/2015, de 29 de juny, del president de la Generalitat, pel qual nomena vicepresidenta, consellers, secretària i portaveu del Consell, resolc:  
  
  
Primer  
Modificar l'autorització del centre que s'indica a continuació en els termes que s'especifiquen:  
Codi: 16376656  
Denominació genèrica del centre: Centre privat de Formació Professional.  
Denominació específica del centre: Capitol.  
Titular: Centro de Formación Capitol, Societat Limitada.  
Domicili: c/ Ribera, núm.16.  
Localitat: València (46785)  
Província: València  
Modificació que s'autoritza:  
- Autorització de la Formació Professional Bàsica  
Família: Administració i Gestió.  
1 cicle (1r i 2n curs) de Serveis Administratius, amb 20 llocs escolars per curs, que s'impartiran en torn de matins.  
- Supressió del cicle formatiu de grau superior d'Administració i Finances (codi d'ensenyança: 24903383232) de la família d'Administració i Gestió.  
- Autorització del cicle formatiu de grau superior de Màrqueting i Publicitat, de la manera següent:  
Cicle formatiu de grau superior.  
Família: Comerç i Màrqueting  
1 cicle (1r i 2n curs) de Màrqueting i Publicitat (codi d'ensenyança: 21646001603), amb dos cursos presencials de 30 llocs escolars cada un, que s'impartiran en torn de matí.  
Es manté la resta de la composició del centre.  
  
Segon  
El centre haurà de completar la relació del professorat i les titulacions adequades a les ensenyances que s'autoritzen, davant de la direcció territorial corresponent, perquè siguen aprovades abans de l'inici de les activitats educatives, amb un informe previ favorable de la Inspecció Educativa.  
  
Tercer  
Quant a la modificació de convenis o concerts educatius subscrits amb el centre, caldrà ajustar-se al que disposa l'article 35 de l'Orde 7/2013, de 30 de gener, de la Conselleria d'Educació, Investigació, Cultura i Esport, per la qual s'estableix el procediment que han de seguir els centres docents de la Comunitat Valenciana per a sol·licitar l'accés al règim de convenis o concerts educatius, la seua renovació, pròrroga, o modificació i s'aproven els models de documents administratius en què s'han de formalitzar els esmentats convenis o concerts (DOCV 6955, 31.01.2013).  
  
Quart  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Quint  
La present resolució tindrà efectes des de la data en què es dicta; no obstant això, els seus efectes acadèmics s'entenen referits al curs escolar 2015-2016.  
  
De conformitat amb el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992), i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998), contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de l'òrgan que ha dictat l'acte, en el termini d'un mes a comptar de l'endemà de la notificació.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser notificada.  
Per als interessats que no siguen objecte de notificació, els terminis començaran a comptar des de l'endemà de ser publicada en el Diari Oficial de la Comunitat Valenciana.  
  
València, 2 de setembre de 2015.- El conseller d'Educació, Investigació, Cultura i Esport: Vicent Marzà Ibáñez.